TIL-Bendiksen fikk lønn for frispark-strevet
Av Endre Romøren - Frispark fra 18-20 meter bør være farlig, så jeg er glad for at den gikk inn. Sogndal hadde noen høye og robuste karer i muren, men jeg klarte å skru ballen over likevel, sier Bendiksen til VG om scoringen. Den tidligere Glasgow Rangers-spilleren bruker mye tid på å trene frispark, noe han fikk betalt for i dag. - Jeg har alltid trent mye på det, og har to økter i uken der jeg står igjen etter trening og terper, sier 23-åringen.Til tross for scoringen var han ikke høyt oppe etter dagens serieåpning. - Jeg sitter igjen med en skuffet følelse. Vi slipper inn to billige scoringer, som burde vært avverget. Dette er en kamp vi vurde vunnet, sier han. Bendiksen var ikke alene om å føle seg skuffet etter uavgjort i seriepremieren. Heller ikke i Sogndal-leieren jublet de over det ene poenget. - Det er surt å lede to ganger uten å vinne. Vi er solide defensivt, men får to dødballmål i mot, der frisparket før 2-2 er veldig billig, seier Sogndal-trener Jonas Olsson. Laget fra nord lå under to ganger mot Sogndal, men fikk med seg ett poeng hjem etter Kind Bendiksens vakre scoring timen ut i kampen. Midtbanespilleren skrudde frisparket fra 22 meter over muren og rett i nettet, bak en utspilt Erik Dahlin i Sogndal-buret.Men Sogndal var best i åpningsfasen på hjemmebane og gikk rett i strupen på Tromsø fra start. De hvite hadde flere nesten-farlegheter inne i 16-meteren fram til de fikk uttelling i kampens 26. minutt. Malick Manes harde innoverskrudde corner satt spikret på pannen til Ricardo Santos, som umarkert stanget inn 1-0 fra fire meter. Like etter kunne og burde Ruben Yttergård Jenssen utliknet da han kom alene med Dahlin, men keeper-debutanten fra Sverige var kjapt ute og stoppet skuddet med kroppen. To minutter før pause kunne samme Dahlin gjøre lite da Remi Johansen fikk stå alene etter en corner fra Yttergård Jenssen og heade inn utligningen.Sogndal åpnet andre omgang som første, og gikk tilbake i ledelsen etter en Flo-spesial. Per-Egil Flo slo inn, og på bakre stolpe var Ulrik Flo sterkest i duellen og headet ballen i en bue over Marcus Sahlman til 2-1. Like etter trodde de fleste på hjemmetribuene at det ble 3-1 da Rune Bolseth lurte seg fri på tre meter etter Gustav Valsviks stuss, men stupheadingen gikk rett på Tromsøs sisteskanse Marcus Sahlman. - Vi hadde vunnet viss jeg hadde scoret på sjansen som ville gitt 3-1. Dette er forferdelig surt akkurat nå, sier Bolseth. Men nok en gang klarte ikke hjemmelaget å holde på ledelsen og måtte på nytt hente ballen ut av nettet da Kind Bendiksen skrudde inn 2-2 på frisparket. I kampens nest siste minutt var Morten Moldskred centimeter fra å bli matchvinner i sin re-debut for Tromsø, men skuddet fra 20 meter smalt klokkerent i stolpen. - Jeg er fornøyd med ett poeng slik kampen utviklet seg. Det er ikke lett å spille mot et lag som kaster og sparker ballen så langt de kan hele tiden. Sogndal spilte på sine styrker, og lykkes godt med det, sier Agnar Christensen etter debuten som hovedtrener for Tromsø.
(Sogndal - Tromsø 2-2) Thomas Kind Bendiksens vakre frispark berget Tromsø fra tap i seriepremieren.